section_heading: Reizdanja
paragraph_text: Godine 2013. objavljene su dvije nove inačice albuma. Steve Hoffman iz Audio Fidelity Recordsa remasterirao je uradak za CD i Super Audio CD. Za diskografsku se kuću Panegyric Steven Wilson poslužio izvornim snimkama i miksao više inačica albuma; tako su nastali stereofonski miks iz 2013., miks prostornog zvuka 5.1 i izvorni stereofonski miks, a zajedno su objavljeni u paketu koji sadrži CD-ove, DVD-Audio i Blu-ray. Među dodatnim pjesmama nalaze se skraćene inačice pjesama za singlove, rani grubi miks pjesme Close to the Edge i instrumentalne inačice triju pjesama s albuma.